বিভাস কৃষ্ণ চৌধুরী : আন্তর্জাতিক মাতৃভাষা ও শহীদ দিবস উপলক্ষে টাঙ্গাইলের কালিহাতীতে তিনদিন ব্যাপী একুশে বই মেলার শুভ উদ্বোধন করা হয়েছে। শুক্রবার সন্ধ্যায় শান্তির প্রতীক কবুতর ও বেলুন উড়িয়ে বই মেলার উদ্বোধন করেন টাঙ্গাইলের জেলা প্রশাসক মো. মাহবুব হোসেন। পরে তিনি কালিহাতী আরএসপি স্কুলের শহীদ মিনারে আলোচনা অনুষ্ঠানে প্রধান অতিথি হিসেবে বক্তব্য রাখেন। অনুষ্ঠানে কালিহাতী উপজেলা নির্বাহী অফিসার আবু নাসার উদ্দিনের সভাপতিত্ব স্বাগত বক্তব্য রাখেন কালিহাতী উপজেলা পরিষদের চেয়ারম্যান ও উপজেলা আওয়ামী লীগের সভাপতি মোজহারুল ইসলাম তালুকদার।